**FORMULAR FOR ANMODNING OM UDLEVERING AF PERSONLIGE DATA**

Ved at udfylde og indsende denne formular kan du anmode om udlevering af personlige data fra indehavere af domænenavne med .eu eller .ею. Vi behandler din anmodning i overensstemmelse med vores WHOIS-politik og håndterer udleveringen af personlige data i overensstemmelse med vores Privatlivspolitik. Begge dokumenter er tilgængelige på vores hjemmeside. Vi vurderer omhyggeligt din anmodning, før vi beslutter, om vi skal udlevere de personlige data.

Denne formular sendes i korrekt udfyldt og underskrevet form til legal@eurid.eu eller EUR*id* vzw, Telecomlaan 9, 1831 Diegem, Belgien.

**disclaimer**

Vi behandler kun formularer, der er korrekt udfyldt, begrundet og underskrevet.

Vi anser databeskyttelse for at være af stor betydning, både hvad angår den pågældende domænenavnsindehaver og alle, der tager kontakt til os. Alle oplysninger, der indeholder personlige data, videresendes på forsvarlig vis. Hvis du har spørgsmål vedrørende behandlingen af personlige data, bedes du kontakte os på privacy@eurid.eu

I henhold til EURids WHOIS-politik finder udlevering af personlige data kun undtagelsesvis sted og er underlagt strenge betingelser. Før der kan videregives personlige data til dig, skal du bekræfte følgende (ved at sætte kryds i de to felter):

☐ Jeg kan dokumentere, at jeg forgæves har forsøgt at kontakte indehaveren af domænenavnet samt registratoren via de oplysninger, der er tilgængelige i EURids webbaserede WHOIS. *(Dette felt er ikke relevant for retshåndhævende myndigheder, retslige eller andre kompetente myndigheder i EU)*

☐ Jeg anerkender og accepterer, at de anmodede personlige data ikke må bruges til andre formål end dem, der angives i formularens begrundelsesafsnit.

**BEGRUNDELSE**

Følgende skal angives:

* Navnet på det domæne, som denne anmodning vedrører
* Din legitime interesse vedrørende udlevering af personlige data
* Hvordan du agter at anvende de anmodede data, hvis de udleveres til dig

Hvis der ikke er tilstrækkelig plads i denne formular, kan du vedlægge yderligere dokumenter (hvis du gør dette, bedes du gøre opmærksom på, at sådanne dokumenter er vedlagt).

|  |  |
| --- | --- |
| Domænenavn |  |
| Begrund din legitime interesse: |
| Beskriv, hvordan du agter at anvende de anmodede data: |

**DINE KONTAKTOPLYSNINGER**

|  |  |
| --- | --- |
| Dit fornavn + efternavn |  |
| Organisation (hvis relevant) |  |
| Adresse (gade, by, postnummer, land) |  |
| E-mailadresse |  |
| Telefonnummer |  |
| Fax |  |
| Virksomhedens momsnummer eller virksomhedsnummer (hvis relevant) |  |

Ved at underskrive denne formular bekræfter jeg, at jeg er personen med det navn, der er angivet heri, og at alle oplysninger, der angives heri, er præcise og fuldstændige. Jeg bekræfter hermed også, at jeg har læst, forstået og accepterer EURids Privatlivspolitik, som er tilgængelig på EURids hjemmeside.

**dato:**

**UNDERSKRIFT:**